Psalms 81 - Heilige Bybel [Afrikaanse Bybel 1933/1953]
81:1 81:2 81:3 81:4 81:5 81:6 81:7 81:8 81:9 81:10 81:11 81:12 81:13 81:14 81:15
Vir die musiekleier; op die Gittiet. 'n Psalm van Asaf.
Hef aan 'n lied en laat die tamboeryn klink, die lieflike siter saam met die harp.
Blaas die basuin op nuwemaan, op volmaan vir ons feesdag.
Want dit is 'n insetting vir Israel, 'n verordening van die God van Jakob.
Hy het dit ingestel as getuienis in Josef toe Hy uitgetrek het teen Egipteland. 'n Taal wat ek nie geken het nie, het ek gehoor:
Ek het sy skouer bevry van die las, sy hande het die mandjie gelos.
In die nood het jy geroep, en Ek het jou uitgered; Ek het jou geantwoord in die skuilplek van die donder; Ek het jou getoets by die waters van M,riba. Sela.
Hoor, my volk, en Ek wil jou dit inskerp; Israel, as jy tog na My wou luister!
Daar mag by jou geen vreemde god wees nie, en voor 'n uitlandse god mag jy jou nie neerbuig nie.
Gou sou Ek hul vyande onderwerp en my hand teen hul teëstanders uitstrek.
Die haters van die HERE sou kruipende na Hom toe kom; maar hulle tyd sou vir ewig wees. [ (Psalms 81:17) Ja, Hy sou hulle voed met die beste van die koring; en met heuning uit die rots sou Ek jou versadig. ]